Document ID: 31995R3014

ΚΑΝΟΝΙΣΜΟΣ (ΕΚ) αριθ. 3014/95 ΤΗΣ ΕΠΙΤΡΟΠΗΣ της 19ης Δεκεμβρίου 1995 όσον αφορά το άνοιγμα και τον τρόπο διαχείρισης ορισμένων δασμολογικών ποσοστώσεων κατά το 1996 για τα προϊόντα τα οποία υπόκεινται στους κωδικούς ΣΟ 0714 10 91, 0714 10 99, 0714 90 11 και 0714 90 19 καταγωγής ορισμένων τρίτων χωρών άλλων από την Ταϊλάνδη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 για την την κοινή οργάνωση της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 12 παράγραφος 4,
Εκτιμώντας:
ότι η Κοινότητα ανέλαβε την υποχρέωση, στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (3), να ανοίξει ορισμένες ετήσιες δασμολογικές ποσοστώσεις για τα προϊόντα τα οποία υπόκεινται στους κωδικούς ΣΟ 0714 10 91, 0714 10 99, 0714 90 11 και 0714 90 19 και τα οποία προέρχονται από την Ινδονησία, άλλα συμβαλλόμενα μέρη της Διεθνούς Οργάνωσης για το Εμπόριο (ΔΟΕ) εκτός από την Ταϊλάνδη, τη Λαϊκή Δημοκρατία της Κίνας και ορισμένες τρίτες χώρες άλλες από την Κίνα οι οποίες δεν είναι μέλη της ΔΟΕ 7 ότι, στο πλαίσιο των ποσοστώσεων αυτών, ο τελωνειακός δασμός περιορίζεται σε 6 % κατ' αξίαν 7 ότι τις ποσοστώσεις αυτές πρέπει να τις ανοίξει και να τις διαχειριστεί η Επιτροπή 7 ότι είναι αναγκαίο να διατηρηθεί το σύστημα διαχείρισης το οποίο διασφαλίζει ότι μόνον τα προϊόντα τα οποία προέρχονται από τη Δημοκρατία της Ινδονησίας και τη Λαϊκή Δημοκρατία της Κίνας μπορούν να εισαχθούν στο πλαίσιο των ποσοστώσεων που έχουν χορηγηθεί στις χώρες αυτές 7 ότι, κατά συνέπεια, η έκδοση πιστοποιητικού εισαγωγής θα πρέπει να συνεχίσει να υπόκειται στην προσκόμιση πιστοποιητικών για την εξαγωγή τα οποία εκδίδουν οι αρχές αυτών των δύο χωρών και των οποίων υποδείγματα έχουν κοινοποιηθεί στην Επιτροπή 7 ότι, όσον αφορά τα προϊόντα τα προερχόμενα από το Βιετνάμ, σύμφωνα με μία πρακτική η οποία εφαρμόζεται εδώ και αρκετά χρόνια, η αίτηση πιστοποιητικού εισαγωγής υπόκειται, μεταξύ άλλων διατάξεων, και στην προσκόμιση βεβαίωσης η οποία εκδίδεται με πρωτοβουλία της χώρας εξαγωγής 7 ότι το σύστημα εισαγωγών στην κοινοτική αγορά των εν λόγω προϊόντων, η διαχείριση των οποίων γίνεται κατά παράδοση στη διάρκεια ενός ημερολογιακού χρόνου, θα πρέπει να διατηρηθεί 7 ότι, κατά συνέπεια, είναι αναγκαίο να ανοιχθούν ποσοστώσεις για το 1996 7 ότι η εισαγωγή των προϊόντων με κωδικούς ΣΟ 0714 10 91, 0714 10 99, 0714 90 11 και 0714 90 19 υπόκειται στην προσκόμηση πιστοποιητικού εισαγωγής του οποίου οι κοινές λεπτομέρειες εφαρμογής θεσπίζονται με τον κανονισμό (ΕΟΚ) αριθ. 3719/88 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2137/95 (5) 7 ότι ο κανονισμός (ΕΚ) αριθ. 1162/95 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 2916/95 (7), προσδιορίζει τις ειδικές λεπτομέρειες του καθεστώτος πιστοποιητικών στον τομέα σιτηρών και ρυζιού 7 ότι είναι σκόπιμο να εφαρμοστούν οι συνήθεις συμπληρωματικοί κανόνες για τη διαχείριση τέτοιου είδους ποσοστώσεων σε θέματα κυρίως υποβολής αιτήσεων έκδοσης πιστοποιητικών καθώς και της παρακολούθησης των πραγματικών εισαγωγών 7 ότι, ειδικότερα, θα πρέπει να εξασφαλίζεται η προέλευση των προϊόντων υπάγοντας την έκδοση πιστοποιητικών εισαγωγής στην προσκόμιση πιστοποιητικών προέλευσης τα οποία εκδίδουν οι ενδιαφερόμενες χώρες 7 ότι, ωστόσο, δεν απαιτείται πιστοποιητικό προέλευσης για τα προϊόντα τα οποία προέρχονται από τη Λαϊκή Δημοκρατία της Κίνας 7 ότι, προκειμένου να διασφαλιστεί η ορθή διαχείριση των εν λόγω καθεστώτων, η αίτηση πιστοποιητικού εισαγωγής δεν μπορεί να αναφέρεται σε ποσότητα ανώτερη από εκείνη η οποία αναφέρεται στο έγγραφο το οποίο πιστοποιεί τη φόρτωση και τη θαλάσσια μεταφορά προς την Κοινότητα 7 ότι θα πρέπει, επίσης, σε ορισμένες περιπτώσεις, να ορισθεί μεγίστη ποσότητα ανά αίτηση και να θεσπιστεί διάταξη σύμφωνα με την οποία, σε καμία περίπτωση, η αίτηση δεν μπορεί να αφορά ποσότητα ανώτερη από εκείνη για την οποία προσκομίσθηκαν οι πραναφερθείσες αποδείξεις 7 ότι, σε περίπτωση κατά την οποία οι ποσότητες που πράγματι φορτώθηκαν φαίνεται ότι είναι ελαφρώς ανώτερες από τις ποσότητες που αναφέρονται στα πιστοποιητικά εισαγωγής, θα πρέπει να θεσπιστούν τα κατάλληλα μέτρα για να διασφαλιστεί η θέση σε ελεύθερη κυκλοφορία των πλεονασματικών ποσοτήτων αμέσως μόλις το κράτος από το οποίο προέρχονται τα προϊόντα είναι σε θέση να εγγυηθεί τη διοικητική διαχείριση της νομοθεσίας η οποία αποσκοπεί σε αυτό 7 ότι, φαίνεται ότι η Ινδονησία και η Κίνα μπορούν πράγματι να τύχουν αυτού του περιθωρίου ανοχής 7 ότι η θέσπιση του παρόντος κανονισμού καθιστά άκυρους τους κανονισμούς (ΕΟΚ) αριθ. 3936/92 (1), (ΕΟΚ) αριθ. 3855/89 (2), όπως τροποποιήθηκε τελευταία από τον κανονισμό (ΕΟΚ) αριθ. 483/93 (3) και (ΕΟΚ) αριθ. 3858/89 (4), όπως τροποποιήθηκε τελευταία από τον κανονισμό (ΕΟΚ) αριθ. 482/93 (5), της Επιτροπής 7 ότι θα πρέπει επομένως να καταργηθούν 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ΤΙΤΛΟΣ Ι
Ποσοστώσεις
Άρθρο 1
Για την περίοδο από 1ης Ιανουαρίου έως 31 Δεκεμβρίου 1996, ανοίγονται οι ακόλουθες δασμολογικές ποσοστώσεις εισαγωγής, για τα προϊόντα τα οποία υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19, με τελωνειακό δασμό 6 % κατ' αξίαν:
1. ποσόστωση 825 000 τόνων για τα εν λόγω προϊόντα τα οποία προέρχονται από τη Δημοκρατία της Ινδονησίας 7 2. ποσόστωση 145 590 τόνων για τα εν λόγω προϊόντα τα οποία προέρχονται από άλλα κράτη μέλη της Διεθνούς Οργάνωσης Εμπορίου (ΔΟΕ), εκτός της Ταϊλάνδης 7 3. ποσόστωση 350 000 τόνων για τα εν λόγω προϊόντα τα οποία προέρχονται από τη Λαϊκή Δημοκρατία της Κίνας 7 4. ποσόστωση 32 000 τόνων για τα εν λόγω προϊόντα τα οποία προέρχονται από άλλες χώρες μη μέλη της ΔΟΕ, άλλων από την Κίνα, από τους οποίους 2 000 τόνοι πρόκειται να εισαχθούν ως προϊόντα προοριζόμενα για ανθρώπινη κατανάλωση, ήδη συσκευασμένα με καθαρό περιεχόμενο το οποίο δεν υπερβαίνει τα 28 χιλιόγραμμα, είτε νωπά και ολόκληρα, είτε κατεψυγμένα δίχως περικάρπιο, ακόμη και τεμαχισμένα.
Άρθρο 2
Για τη θέση σε ελεύθερη κυκλοφορία των προϊόντων που αναφέρονται στο άρθρο 1, οι αιτήσεις πιστοποιητικού εισαγωγής υποβάλλονται σε κάθε κράτος μέλος και τα εκδιδόμενα πιστοποιητικά ισχύουν σε όλη την Κοινότητα.
Οι διατάξεις του άρθρου 5 παράγραφος 1 τέταρτη περίπτωση του κανονισμού (ΕΟΚ) αριθ. 3719/88 δεν εφαρμόζονται.
Άρθρο 3
1. Η αίτηση πιστοποιητικού εισαγωγής γίνεται αποδεκτή εφόσον:
α) συνοδεύεται από το πρωτότυπο του πιστοποιητικού το οποίο εκδίδουν οι αρμόδιες αρχές της ενδιαφερόμενης χώρας και με το οποίο πιστοποιείται η προέλευση του εμπορεύματος, σύμφωνα με το υπόδειγμα το οποίο περιλαμβάνεται στο παράρτημα Ι 7 το πιστοποιητικό αυτό δεν απαιτείται ωστόσο για την εισαγωγή προϊόντων προερχομένων από τη Λαϊκή Δημοκρατία της Κίνας, τα οποία αναφέρονται στο άρθρο 1 παράγραφος 3 7 β) συνοδεύεται από την απόδειξη, με μορφή αντιγράφου φορτωτικής, ότι το εμπόρευμα φορτώθηκε στο έδαφος της τρίτης χώρας καταγωγής και μεταφέρθηκε στην Κοινότητα με το πλοίο το οποίο αναφέρεται στην αίτηση και, στην περίπτωση κατά την οποία η τρίτη αυτή χώρα δεν έχει άμεση πρόσβαση στη θάλασσα, εφόσον προσκομίζεται και ένα έγγραφο διεθνούς μεταφοράς το οποίο πιστοποιεί τη μεταφορά του εμπορεύματος από τη χώρα καταγωγής στο λιμένα φόρτωσης 7 γ) για τα προϊόντα τα οποία προέρχονται από την Ινδονησία και την Κίνα, συνοδεύεται αντιστοίχως από τα πιστοποιητικά για την εξαγωγή τα οποία αναφέρονται στον τίτλο ΙΙ, τα οποία εκδίδουν οι αρχές των χωρών αυτών, δεόντως συμπληρωμένα, σύμφωνα με τα υποδείγματα που περιλαμβάνονται στα παραρτήματα ΙΙ και ΙΙΙ 7 το πρωτότυπο των πιστοποιητικών αυτών παραμένει στην κατοχή του οργανισμού που εκδίδει το πιστοποιητικό εισαγωγής 7 ωστόσο, στην περίπτωση κατά την οποία η αίτηση πιστοποιητικού εισαγωγής αφορά μέρος μόνον της ποσότητας που περιλαμβάνεται στο πιστοποιητικό εξαγωγής, ο οργανισμός έκδοσης αναφέρει στο πρωτότυπο την ποσότητα για την οποία χρησιμοποιήθηκε το πρωτότυπο και, αφού το σφραγίσει, το παραδίδει στον ενδιαφερόμενο 7 μόνο οι ποσότητες που αναφέρονται στο τετραγωνίδιο 7 του ινδονησιακού πιστοποιητικού για την εξαγωγή και στο τετραγωνίδιο 9 του κινέζικου πιστοποιητικού για την εξαγωγή, αντιστοίχως, λαμβάνονται υπόψη για την έκδοση του πιστοποιητικού εισαγωγής 7 δ) αφορά ποσότητα η οποία δεν υπερβαίνει την ποσότητα που αναφέρεται στα έγγραφα τα οποία περιλαμβάνονται στα στοιχεία α), β) και γ).
2. Οι αιτήσεις πιστοποιητικών εισαγωγής οι οποίες υποβάλλονται με στόχο την θέση σε ελεύθερη κυκλοφορία προϊόντων τα οποία χρησιμοποιούνται για ανθρώπινη κατανάλωση και τα οποία υπάγονται στους κωδικούς ΣΟ 0714 10 91 και 0714 90 11, δεν μπορούν να αναφέρονται σε ποσότητα ανώτερη από 150 τόνους ανά ενδιαφερόμενο ο οποίος ενεργεί για λογαριασμό του.
ΤΙΤΛΟΣ ΙΙ
Πιστοποιητικά για την εξαγωγή
Άρθρο 4
1. Τα πιστοποιητικά για την εξαγωγή τα οποία εκδίδονται από τις αρχές της Δημοκρατίας της Ινδονησίας και της Λαϊκής Δημοκρατίας της Κίνας εκδίδονται στα αγγλικά.
2. Το πρωτότυπο και τα αντίγραφά του συμπληρώνονται είτε στη γραφομηχανή, είτε με το χέρι. Στην τελευταία αυτή περίπτωση, θα πρέπει να συμπληρώνονται με μελάνι και με τυπογραφικούς χαρακτήρες.
3. Σε κάθε πιστοποιητικό για την εξαγωγή δίδεται από την αρχή ένας αριθμός προτεραιότητας 7 περιλαμβάνει, επίσης, σε ένα τετραγωνίδιο στο πάνω μέρος της σελίδας, έναν αριθμό πιστοποιητικού. Τα αντίγραφα φέρουν τους ίδιους αριθμούς με το πρωτότυπο.
Άρθρο 5
1. Τα πιστοποιητικά για την εξαγωγή, τα οποία εκδίδονται μεταξύ 1ης Ιανουαρίου και 31 Δεκεμβρίου 1996, ισχύουν 120 ημέρες από την ημερομηνία έκδοσής τους. Η ημερομηνία έκδοσης πιστοποιητικού υπολογίζεται στην προθεσμία ισχύος του πιστοποιητικού αυτού.
Ισχύουν μόνον εφόσον τα τετραγωνίδια έχουν δεόντως συμπληρωθεί και έχουν θεωρηθεί, σύμφωνα με τις αναφερόμενες υποδείξεις. Οι ποσότητες πρέπει να αναφέρονται σε αριθμούς και με γράμματα.
2. Τα πιστοποιητικά εξαγωγής θεωρείται ότι έχουν δεόντως θεωρηθεί εφόσον αναφέρουν την ημερομηνία της έκδοσής τους και εφόσον φέρουν τη σφραγίδα των οργανισμών έκδοσης και την υπογραφή των ατόμων τα οποία έχουν εξουσιοδοτηθεί να τα υπογράψουν.
ΤΙΤΛΟΣ ΙΙΙ
Πιστοποιητικά εισαγωγής
Άρθρο 6
Η αίτηση πιστοποιητικού εισαγωγής και το πιστοποιητικό περιλαμβάνουν:
α) στο τετραγωνίδιο 8, την τρίτη χώρα από την οποία προέρχεται το εν λόγω προϊόν.
Με το πιστοποιητικό αναλαμβάνεται η υποχρέωση εισαγωγής από τη χώρα αυτή 7 β) στο τετραγωνίδιο 24, μία από τις ακόλουθες ενδείξεις:
- Derechos de aduana limitados al 6 % ad valorem [Reglamento (CE) n° 3014/95],
- Toldsatsen begrζnses til 6 % af vζrdien (Forordning (EF) nr. 3014/95),
- Beschrδnkung des Zolls auf 6 % des Zollwerts (Verordnung (EG) Nr. 3014/95),
- Τελωνειακός δασμός κατ' ανώτατο όριο 6 % κατ' αξία [Κανονισμός (ΕΚ) αριθ. 3014/95],
- Customs duties limited to 6 % ad valorem (Regulation (EC) No 3014/95),
- Droits de douane limitιs ΰ 6 % ad valorem [Rθglement (CE) n° 3014/95],
- Dazi doganali limitati al 6 % ad valorem [Regolamento (CE) n. 3014/95],
- Douanerechten beperkt tot 6 % ad valorem (Verordening (EG) nr. 3014/95),
- Direitos aduaneiros limitados a 6 % ad valorem [Regulamento (CE) nΊ 3014/95],
- Arvotulli rajoitettu 6 prosenttiin [asetus (EY) N :o 3014/95],
- Tullsatsen begrδnsad till 6 % av vδrdet (Fφrordning (EG) nr 3014/95).
γ) στο τετραγωνίδιο 20, το όνομα του πλοίου στο οποίο έχει φορτωθεί ή με το οποίο μεταφέρθηκε στην Κοινότητα το εμπόρευμα καθώς και τον αριθμό του πιστοποιητικού καταγωγής που υποβλήθηκε, και στην περίπτωση προϊόντων προερχομένων από την Ινδονησία ή την Κίνα, τον αριθμό και την ημερομηνία του ινδονησιακού ή κινεζικού πιστοποιητικού εξαγωγής, αντιστοίχως.
Άρθρο 7
1. Κατά παρέκκλιση από το άρθρο 10 του κανονισμού (ΕΚ) αριθ. 1162/95, το ποσόν της εγγύησης της σχετικής με το πιστοποιητικό εισαγωγής είναι 20 Ecu ανά τόνο.
Ωστόσο, στην περίπτωση προϊόντων τα οποία προέρχονται από τη Λαϊκή Δημοκρατία της Κίνας, το ποσόν της εγγύησης είναι 5 Ecu ανά τόνο.
2. Στην περίπτωση κατά την οποία, λόγω της εφαρμογής του άρθρου 8 παράγραφος 4, η ποσότητα για την οποία εκδόθηκε το πιστοποιητικό είναι κατώτερη από εκείνην για την οποία ζητήθηκε, αποδεσμεύεται η εγγύηση η οποία αντιστοιχεί στη διαφορά.
3. Δεν εφαρμόζονται οι διατάξεις του άρθρου 5 παράγραφος 1 τέταρτη περίπτωση του κανονισμού (ΕΟΚ) αριθ. 3719/88.
Άρθρο 8
1. Οι αιτήσεις πιστοποιητικών υποβάλλονται στις αρμόδιες αρχές όλων των κρατών μελών κάθε εβδομάδα από τη Δευτέρα έως την Τετάρτη, έως τις 13.00 η ώρα.
Ωστόσο, η πρώτη υποβολή αιτήσεων του έτους πραγματοποιείται την πρώτη εργάσιμη ημέρα του Ιανουαρίου.
2. Για τα προϊόντα τα οποία προέρχονται από την Ινδονησία ή την Κίνα, οι αιτήσεις πιστοποιητικού μπορούν να αφορούν τις εισαγωγές οι οποίες θα πραγματοποιηθούν στο πλαίσιο του επόμενου χρόνου, εφόσον έχουν υποβληθεί το Δεκέμβριο, με βάση ένα πιστοποιητικό εξαγωγής το οποίο έχει εκδοθεί στη διάρκεια του εν λόγω έτους από τις αρχές της Ινδονησίας ή της Κίνας.
3. Τα κράτη μέλη διαβιβάζουν στην Επιτροπή με τέλεξ η τέλεφαξ την επομένη της υποβολής της αίτησης και, το αργότερο, έως τις 13.00 η ώρα της Πέμπτης, σύμφωνα με τη λήξη της προθεσμίας υποβολής της αίτησης η οποία προβλέπεται στην παράγραφο 1 πρώτο εδάφιο, τα ακόλουθα στοιχεία για κάθε αίτηση πιστοποιητικού:
- τη χώρα καταγωγής του προϊόντος,
- την ποσότητα για την οποία ζητείται το πιστοποιητικό εισαγωγής,
- το όνομα του αιτούντος,
- τον αριθμό του πιστοποιητικού καταγωγής το οποίο υποβλήθηκε και τη συνολική ποσότητα που αναφέρεται στο πρωτότυπο του εγγράφου ή απόσπασμά του,
- το όνομα του πλοίου το οποίο εγγράφεται στο τετραγωνίδιο 20,
- για ένα προϊόν το οποίο προέρχεται από την Ινδονησία ή την Κίνα, τον αριθμό του ινδονησιακού ή κινεζικού πιστοποιητικού εξαγωγής της Ινδονησίας ή της Κίνας, το οποίο αναφέρεται στο επάνω μέρος των πιστοποιητικών αυτών.
4. Το αργότερο, την τέταρτη εργάσιμη ημέρα από την ημερομηνία υποβολής των αιτήσεων, η Επιτροπή καθορίζει και αναφέρει με τέλεξ ή τέλεφαξ στα κράτη μέλη εάν και σε τι βαθμό δόθηκε συνέχεια στις αιτήσεις πιστοποιητικών.
5. Τα κράτη μέλη μόλις λάβουν τη γνωμοδότηση της Επιτροπής μπορούν να εκδώσουν τα πιστοποιητικά εισαγωγής.
Ωστόσο, τα πιστοποιητικά για τις εισαγωγές προϊόντων προερχομένων από την Ινδονησία ή την Κίνα, για τα οποία οι αιτήσεις υποβλήθηκαν το Δεκέμβριο, για τον επόμενο χρόνο, δεν εκδίδονται πριν από την πρώτη εργάσιμη ημέρα του Ιανουαρίου του εν λόγω έτους.
Άρθρο 9
Με την επιφύλαξη της εφαρμογής του άρθρου 10 παράγραφος 2 και, κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα η οποία τίθεται σε ελεύθερη κυκλοφορία δεν μπορεί να είναι ανώτερη από εκείνη η οποία αναφέρεται στα τετραγωνίδια 17 και 18 του πιστοποιητικού εισαγωγής 7 ο αριθμός «0» εγγράφεται, για το σκοπό αυτό, στο τετραγωνίδιο 19 του πιστοποιητικού.
Άρθρο 10
1. Για τα προϊόντα τα προερχόμενα από την Ινδονησία, εφόσον διαπιστώνεται ότι οι ποσότητες οι οποίες πράγματι εκφορτώθηκαν για μια ορισμένη παράδοση είναι ανώτερες από εκείνες που αναφέρονται στο ή τα πιστοποιητικά εισαγωγής τα οποία εκδόθηκαν για την παράδοση αυτή, οι αρμόδιες αρχές έκδοσης του ή των εν λόγω πιστοποιητικών εισαγωγής, μετά από αίτηση του εισαγωγέα, κοινοποιούν με τέλεξ ή τέλεφαξ, κατά περίπτωση, και το συντομότερο δυνατό, στην Επιτροπή τον ή τους αριθμούς πιστοποιητικών για την ινδονησιακή εξαγωγή, τον ή τους αριθμούς πιστοποιητικών εισαγωγής, την πλεονασματική ποσότητα καθώς και το όνομα του πλοίου.
Η Επιτροπή έρχεται σε επαφή με τις αρμόδιες αρχές της Ινδονησίας προκειμένου να καταρτισθούν νέα πιστοποιητικά για την εξαγωγή. Στο μεταξύ, οι πλεονασματικές ποσότητες δεν δύνανται να τεθούν στο εμπόριο εφόσον δεν έχουν υποβληθεί τα νέα πιστοποιητικά εισαγωγής για τις εν λόγω ποσότητες. Τα νέα αυτά πιστοποιητικά εισαγωγής εκδίδονται σύμφωνα με τους όρους που καθορίζονται στο άρθρο 8.
2. Ωστόσο, κατά παρέκκλιση από την παράγραφο 1, εφόσον διαπιστώνεται ότι οι πλεονασματικές ποσότητες οι οποίες εκφορτώθηκαν δεν υπερβαίνουν το 2 % εκείνων οι οποίες καλύπτονται από τα πιστοποιητικά εισαγωγής που έχουν εκδοθεί και τα οποία ανταποκρίνονται στα πιστοποιητικά για την εξαγωγή που έχουν χορηγηθεί για το εν λόγω πλοίο, οι αρμόδιες αρχές του κράτους μέλους στο οποίο πρόκειται να τεθούν στο εμπόριο, κατόπιν αιτήσεως του εισαγωγέως, εξουσιοδοτούν τη θέση σε ελεύθερη κυκλοφορία των πλεονασματικών αυτών ποσοτήτων κατόπιν πληρωμής τελωνειακού δασμού, το ανώτατο ύψος του οποίου φθάνει το 6 % κατ' αξίαν και τη σύσταση από τον εισαγωγέα εγγύησης ποσού ίσου προς τη διαφορά η οποία υφίσταται άμεσα στον πλήρη τελωνειακό δασμό και το δασμό που πληρώθηκε.
Η Επιτροπή, αμέσως μόλις λάβει τα στοιχεία τα οποία αναφέρονται στην παράγραφο 1 πρώτο εδάφιο, έρχεται σε επαφή με τις αρχές της Ινδονησίας προκειμένου να καταρτισθούν τα νέα πιστοποιητικά για την εξαγωγή.
Η εγγύηση αποδεσμεύεται αφού προσκομιστεί στις αρμόδιες αρχές του κράτους μέλους, στο οποίο τίθεται στο εμπόριο το προϊόν, συμπληρωματικό ποσοστό εισαγωγής. Δεν είναι υποχρεωτικό να συνοδεύεται η αίτηση για το πιστοποιητικό αυτό από σύσταση εγγύησης σχετικής με το πιστοποιητικό που αναφέρεται στο άρθρο 14 παράγραφος 2 του κανονισμού (ΕΟΚ) αριθ. 3719/88 και στο άρθρο 7 του παρόντος κανονισμού. Το πιστοποιητικό αυτό εκδίδεται σύμφωνα με τους όρους που ορίζονται στο άρθρο 8 και κατόπιν προσκομίσεως ενός ή περισσοτέρων νέων πιστοποιητικών για την εξαγωγή τα οποία εκδίδονται από τις αρχές της Ινδονησίας για την εν λόγω πλεονασματική ποσότητα. Το συμπληρωματικό πιστοποιητικό εισαγωγής περιλαμβάνει επιπλέον στο τετραγωνίδιο 20 την ένδειξη:
«Συμπληρωματικό πιστοποιητικό, άρθρου 10 παράγραφος 2 του κανονισμού (ΕΚ) αριθ. 3014/95».
Η εγγύηση καταπίπτει για τις ποσότητες για τις οποίες δεν προσκομίζεται εντός προθεσμίας τεσσάρων μηνών, συμπληρωματικό πιστοποιητικό εισαγωγής, με εξαίρεση τις περιπτώσεις ανωτέρας βίας, αρχής γενομένης από την ημερομηνία αποδοχής της δήλωσης θέσης σε ελεύθερη κυκλοφορία, η οποία αναφέρεται στο πρώτο εδάφιο.
Αφού καταχωρηθεί και θεωρηθεί από την αρμόδια αρχή το συμπληρωματικό πιστοποιητικό εισαγωγής, κατά την αποδέσμευση της εγγύησης, το πιστοποιητικό αυτό αποστέλλεται στον οργανισμό έκδοσης το συντομότερο δυνατό.
3. Η εφαρμογή των διατάξεων που προβλέπονται στις παραγράφους 1 και 2 δεν παρέχει δικαίωμα στην εισαγωγή ποσοτήτων εμπορευμάτων τα οποία υπερβαίνουν τον συνολικό όγκο της ποσόστωσης που έχει χορηγηθεί για το εν λόγω έτος. Εάν, κατά την έκδοση ενός συμπληρωματικού πιστοποιητικού εισαγωγής, πιστοποιηθεί ότι ο συνολικός αυτός όγκος υπερβαίνεται, η ποσότητα η οποία αποτελεί αντικείμενο αυτού του συμπληρωματικού πιστοποιητικού αφαιρείται από το συνολικό όγκο της επιτρεπομένης ποσόστωσης για τον επόμενο χρόνο.
Άρθρο 11
Οι ποσότητες προϊόντων τις οποίες αφορά εκδοθέν πιστοποιητικό εισαγωγής καταλογίζονται, αφού αφαιρεθούν από το συνολικό όγκο ο οποίος έχει επιτραπεί για το έτος έκδοσης των εν λόγω πιστοποιητικών.
Τα πιστοποιητικά τα οποία εκδίδονται δυνάμει του παρόντος κανονισμού ισχύουν σε όλη την Κοινότητα για 60 ημέρες, αρχής γενομένης από την πραγματική τους έκδοση.
Ωστόσο, τα πιστοποιητικά τα οποία εκδίδονται για προϊόντα προερχόμενα από την Ινδονησία ή την Κίνα ισχύουν έως την τελευταία ημέρα ισχύος του πιστοποιητικού για την εξαγωγή συν 30 ακόμη ημέρες.
Άρθρο 12
Οι κανονισμοί (ΕΟΚ) αριθ. 3936/92, (ΕΟΚ) αριθ. 3855/89 και (ΕΟΚ) αριθ. 3858/89 καταργούνται.
Άρθρο 13
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1995.

Labels: 3
17
5